hotchpotch/miracl-hf-unified huggingface dataset:
Suomen Anglikaaninen kirkko
Suomen Anglikaaninen kirkko () kuuluu anglikaanisen Englannin kirkon Euroopan hiippakuntaan. Kirkon rekisteröity jäsenmäärä oli vuoden 2016 lopussa 171. Kirkolla on läheiset yhteydet Suomen evankelis-luterilaiseen kirkkoon muun muassa ehtoollisyhteyden mahdollistaneen Porvoon sopimuksen (1996) kautta. Helsingissä anglikaanisella kirkolla on toimintaa tuomiokirkon kappelissa ja Agricolan kirkossa. Pohjois-Suomessa kirkkoon kuuluu merkittävä määrä maahan pakolaisina saapuneita sudanilaisia anglikaaneja. Kirkko on jäsenenä Suomen ekumeenisessa neuvostossa.
Kirkolla on kolme itsenäistä Euroopan hiippakuntaan kuuluvaa seurakuntaa: "Saint Nicholas" Helsingissä, "International Congregation of Christ the King" Tampereella sekä "White Nile Congregation". Näistä St Nicholas on vanhin, rekisteröity 1936. Sen ovat perustaneet aikanaan Venäjän vallankumousta Pietarista Viipurin kautta Helsinkiin paenneet anglikaanit. Christ the King on yhdessä Tampereen evankelisluterilaisten seurakuntien kanssa perustettu yhteisö. White Nile 'Valkoinen Niili' toimii erityisesti sudanilaisten pakolaisten keskuudessa. Sen lisäksi anglikaaninen kirkko toimii yhteistyössä Suomen evankelis-luterilaisen kirkon paikallisten seurakuntien kanssa muun muassa Kuopiossa, Turussa ja Vaasassa.
Episkopaalisuus
Episkopaalisuus on seurakunnallinen järjestäytymismuoto, jossa ylin valta kuuluu korkea-arvoisimmalle piispalle, joka delegoi sitä sitten muille piispoille ja papistolle. Sana tulee kreikan kielen piispaa ja paimenta tarkoittavasta sanasta episkopos.
Yhdysvalloissa kirkkokunnat jaoteltiin tyypillisesti 1800-luvulla ja osin edelleen kongregationalistisiin, presbyteriaanisiin ja episkopaalisiin. Siinä missä kongregationalistiset seurakunnat ovat itsenäisiä ja tyypillisesti pastorijohtoisia, presbyteriaaniset seurakunnat ovat vanhimmisto-/synodijohtoisia ja episkopaaliset seurakunnat siis piispa-/hiippakuntajohtoisia.
Edvard Fazer
Edvard Alexander Fazer (29. heinäkuuta 1861 Helsinki – 26. kesäkuuta 1943 Helsinki) oli suomalainen pianisti, impressaari ja oopperanjohtaja. Hänen isänsä oli sveitsiläissyntyinen turkkuri Eduard Fazer ja äitinsä Anna Dorothea Haunhardt. Edvard Fazerin sisaruksia olivat sokeritehtailija ja tukkukauppias Max Fazer, Oy Karl Fazer Ab:n perustaja kauppaneuvos Karl Fazer, Helsingin uuden musiikkikaupan (1897) perustaja Georg Fazer (1864–1940) sekä pianotaiteilija Naema Fazer (1869−1951). Naema Fazerin puoliso oli aikanaan kuuluisa saksalainen viulutaiteilija, usein Suomessakin esiintynyt Willy Burmester (1869−1933).
Edvard Fazer opiskeli pianonsoittoa Pietarissa, Wienissä, Weimarissa ja Berliinissä. Weimarissa Fazerin opettajana oli Bernhard Stavenhagen, joka puolestaan oli aikoinaan ollut Franz Lisztin oppilaana. Aluksi Fazer toimi konserttisäestäjänä niin kotimaassa kuin ulkomaillakin, ja hän perusti Helsinkiin Fazerin musiikkikaupan ja sittemmin (1897) konserttitoimiston. Ulkomaanmatkoillaan solmimiensa yhteyksien ansiosta Fazer sai jo 1900-luvun alussa Helsinkiin vierailemaan useita tuon ajan eturiviin kuuluneita esittäviä taiteilijoita. Edvard Fazerin jätettyä konserttitoimiston johtajan tehtävät hänen tilalleen tuli Helge Mörck, jonka kuoltua vuonna 1925 konserttitoimisto liitettiin Fazerin musiikkikaupan alaosastoksi.
Myöhemmin hän ryhtyi impressaariksi, ja hän kuului suomalaisen oopperaelämän keskeisimpiin hahmoihin. Vuonna 1911 hän perusti Aino Acktén kanssa Helsinkiin oopperanäyttämön (Suomalainen Ooppera), josta kehittyi Suomen kansallisooppera. Oopperan johdossa hän toimi vuoteen 1938.
Hän järjesti Mariinski-teatterin kiertueita 1908–1910 Helsinkiin, Tukholmaan, Kööpenhaminaan ja Berliiniin. Esityksiä oli yhteensä 70.
Vesikansa
Vesikansa on Hollolan pohjoisosassa Asikkalan ja Lahden välissä Vesijärven itäpuolella sijaitseva kunnan osa, joka käsittää Kalliolan, Kukkilan, Paimelan, Heinlammin, Noitalan, Sarvan ja Vaanian kylät. Lahden kaupunki ja Vesijärvi katkaisevat Vesikansan maayhteyden muuhun kuntaan. Kukkila ja Kalliola muodostavat yhdessä tilastokeskuksen tilastoalueen samoin kuin Paimela yksistään. Vesikansa on Maakansaa selvästi pienempi sekä väkiluvultaan että pinta-alaltaan. Vesikansa on paikoin melko harvaankin asuttua maaseutua.
Vesikansan nimitys tulee siitä, että Vesijärven takana asuvat joutuivat soutamaan Hollolan kirkolle veneellä. Pääosaa Hollolan alueesta kutsuttiin Maakansaksi, koska sen asukkaat saapuivat kirkonkylään maitse. Nimitystä Vesikansa käytetään edelleen Hollolan Vesijärven itäpuolisista alueista, joihin päästään Hollolan kuntakeskuksesta Lahden poikki kulkien.
Hollolan kunnan voimakkain kasvualue on Kukkilan väestötilastoalue. Myös Paimelassa on kasvua.
2000-luvulle tultaessa on Vesikansasta tullut selvästi kasvualue, minkä Hollolan kunta ottaa huomioon kunnallistekniikkaa ja terveyskeskuspalveluja kehittäessään. Alueen sijainti Lahden pohjoispuolella tekee siitä liikenteellisesti edullisen Lahdessa työssä käyville.
Hollolan seurakunta on perustanut Vesikansaan seurakuntakodin 1980 ja Hollolan kunta Kalliolan sivukirjaston, missä on vuodesta 2006 alkaen ollut langaton lähiverkko, WLAN. Kalliolassa ja Paimelassa on koulut. Hollolan kunnan päätöksenteossa on järventakaisten kylien asema otettu huomioon siten, että on perustettu erillinen Vesikansa-lautakunta. Lautakunta hoitaa Kalliolan ja Paimelan koulujen johtokuntien tehtävät, johtaa Vesikansan alueella olevia Hollolan kunnan laitoksia ja palveluita.
Missionskyrkan i Finland
Missionskyrkan i Finland (MKF, ), aiemmalta nimeltään Fria Missionsförbundet (FMF, ) on yhdistys, joka toimii Suomen ruotsinkielisten vapaakirkollisten seurakuntien kattojärjestönä. Se rekisteröitiin uskonnolliseksi yhdyskunnaksi vuonna 2004, vaikka toiminta siirtyi yhdistysmuotoisesta kirkkokunnan alla vasta 1.1.2007.
Missionskyrkan i Finland on Suomen ekumeenisen neuvoston jäsen.
Ulvilan lukio
Ulvilan lukio on luokaton lukio, jossa on käytössä ns. 5 - jaksojärjestelmä. Koulu on perustettu 1969 Ulvilan yhteiskouluna. Peruskoulu-uudistuksessa se jaettiin Ulvilan yläasteeksi ja lukioksi, myöhemmin yläaste otti Ulvilan yhteiskoulu -nimen takaisin käyttöön. Syksyllä 2006 koulussa oli noin 330 opiskelijaa sekä 20 opettajaa. Koulun rehtorina toimii maantiedettä ja historiaa opettava Ari Harju. Lukio sijaitsee Friitalan kylässä aivan Ulvilan keskustassa Kokemäenjoen rannalla.
Lukio tarjoaa perusopintojen lisäksi mahdollisuuden tavoitteidensa mukaisesti yksilölliseen oppimiseen esimerkiksi yhteistyössä yliopistokeskuksen ja kansalaisopiston kanssa. Se on myös mukana Satakunnan Sport Academissa.
Ulvilan lukiossa on mahdollisuus suorittaa lukiodiplomi kuvataiteessa, musiikissa, liikunnassa ja mediassa.
Hollolan lukio
Hollolan lukio oli Hollolan kunnan ylläpitämä lukiokoulutuksen yksikkö, jossa oli 23 opettajaa ja 250 oppilasta. Hollolan lukion viimeinen rehtori oli Timo Hillman.
Hollolan lukiota suunniteltiin lakkautettavaksi säästöpäätöksenä 2010, mutta esitys ei tuolloin mennyt läpi. Keväällä 2013 lakkauttamista ehdotettiin uudestaan osana laajempaa kunnan säästöpakettia. Esitys hyväksyttiin kunnanvaltuustossa, ja lukuvuosi 2013-2014 on koulun viimeinen. Tämän jälkeen oppilaat siirtyvät pääosin Lahden lukioihin.
Lukion erikoisuutena oli viestinnän opiskelumahdollisuus. Hollolan lisäksi lukioon tuli oppilaita myös naapurikunnista, kuten Hämeenkoskelta ja Lahdesta. Lukio sijaitsi valtatie 12:n eteläpuolella Salpakankaalla, minne se siirtyi Hollolan-Kosken Hämeen läänin kuntien yhteisen peruskoulun yläasteen tilojen tultua vapaiksi. Myös tätä ennen lukio toimi samalla alueella, mutta eri rakennuksessa kolmisarjaisena.
Vuoden 2005 ylioppilaskirjoitusten puoltoäänten keskiarvolla 22,3 mitattuna lukio oli Suomen 439 päivälukion joukossa jaetulla sijalla 148. Päijät-Hämeen lukioiden joukossa Hollolan lukio sijoittui esimerkkivuonna Tiirismaan lukion jälkeen ja ennen Heinolan lukiota.
Keskikouluopetus alkoi Hollolassa vuonna 1968. Keskikoulussa tuolloin olivat myös ne, jotka 1970-1978 Suomessa toteutetun peruskouluuudistuksen jälkeen olisivat keskikoulun asemesta opiskelleet peruskoulun luokilla 4-9, minkä vuoksi oppilasmäärää ei voi verrata lukion oppilasmääriin, joka käsittää vain 10., 11. ja 12. kouluvuoden.
Hollolan lukio aloitti toimintansa syksyllä 1975. Lukion ensimmäinen rehtori oli Raimo Tanskanen. Ensimmäiset oppilaat, noin 30, kirjoittivat ylioppilaiksi keväällä 1978. Tanskasen jälkeen rehtorin virassa toimi pitkään Kimmo Laitinen ennen Timo Hillmania.
Hollolan lukiossa ympäristötoiminta sisältyy opetussuunnitelmaan. Koulussa toimeenpannaan erilaisia projekteja, joista jatkuva projekti on KeKe eli Kestävä Kehitys, jonka tarkoituksena vähentää muun muassa sähkön ja veden kulutusta sekä biojätteen kertymistä. Myös kierrätys on osa KeKe-toimintaa.
Lukio sai Keskon myöntämän ympäristöpalkinnon vuonna 2006. Vuonna 2008 WWF palkitsi koulun tuulivoimahankkeen 10 000 euron arvoisella Pandapalkinnolla.
Syksyllä 2009 Hollolan lukion pihalle pystytettiin 12 metriä korkea tuulivoimala, jonka oli tarkoitus kattaa viisi prosenttia lukion sähköntarpeesta. Reilun vuoden toiminnassaolon aikana sähköä oli kuitenkin saatu tuotettua vain murto-osa tavoitteesta.
Hersonin alue
Hersonin alue (, ) on hallinnollinen alue Ukrainan eteläosassa, Krimin niemimaan pohjoispuolella. Alueen hallinnollinen keskus on H’ersonin kaupunki.
Aluetta rajaavat lännessä Mykolajivin, pohjoisessa Dnipropetrovskin ja idässä Zaporižžjan alueet. Etelässä Hersonin alue rajautuu Asovanmereen, Krimin autonomiseen tasavaltaan ja Mustaanmereen. Dnepr-joki laskee alueen halki Mustaanmereen. Jokeen padottu Kah’ovkan tekojärvi sijaitsee osin alueen koillisosassa.
Tiedostusvälineet uutisoivat maaliskuussa 2014 venäläisten sotilasjoukkojen tunkeutuneen Ukrainan Hersonin alueelle. Venäläisten sotatoimet sisälsivät lauantaina ainakin rakenteiden miinoittamista ja rajatolppien poraamista Tšonharin kylässä (Чонгар) Hersonin alueen eteläosassa, aivan Krimin autonomisen tasavallan pohjoispuolella. Tšonharin kylän kautta kulkevalla M26-valtatiellä (eurooppatie E105) on kylän eteläpuolella silta, joka muodostaa itäisemmän pääväylän Krimin autonomisen alueen puolelle. Venäläissotilaat tunkeutuivat lauantaina 8.3. myös Asovanmeren äärellä sijaitsevalle Hersonin alueen puolelle Arabatinkynnästä, jota kapeaa kannasta pitkin kulkee paikallistieyhteys Krimin niemimaalle.
Alueella asui yhteensä 1 078 232 henkeä vuoden 2013 alussa. Tämä oli 2,4 prosenttia Ukrainan väestöstä. Asukkaista heistä 61,2 % oli kaupunkien tai kaupunkityyppisisten taajamien väkeä. Väestö koostuu pääasiassa ukrainalaisista (82,0 %) ja venäläisistä (14,1 %), mutta siellä on myös pienet valkovenäläisten ja Krimin tataarien vähemmistöt.
Alueen suurimmat kaupungit ovat (suluissa Ukrainan tilastokeskuksen 2013 alun väkilukuarvio) H’erson (299 052 as.; kaupunkipiiri 337 311 as.), Nova Kah’ovka (47 852 as.; kaupunkipiiri 69 355), Kah’ovka (37 419 as.), Oleški (25 112 as.) ja Henitšesk (20 353 as.).
Hersonin alue on paikallishallinnossa jaettu 18 piiriin (raion) ja neljään alueen alaiseen kaupunkipiiriin tai kaupunkiin. Paikallistasolla asutus keskittyi yhteensä 9 kaupunkiin, 31 kaupunkimaiseen taajamaan ja 658 kylään (1.1.2014).
Puskurimuisti
Puskuri eli puskurimuisti on muisti, johon ennen laitteen tai ohjelman toiminnan alkamista syötetään tietoa, jota laite tai ohjelma toimiessaan tarvitsee.
Kannettavissa soittimissa, esimerkiksi kannettavissa CD-soittimissa, puskuriin syötetään musiikkia CD-levyltä kohdasta muutamaa sekuntia kuultavaa ääntä myöhemmin. Tällä tavoin saadaan katkeamaton ääni vaikka soitin tärähtäisikin, sillä siinä tapauksessa soitin soittaa ääntä puskurista ja lukupäällä on hetki aikaa "ottaa kiinni" kohta, jota se oli lukemassa juuri ennen tärähdystä.
Ahmad al-Dukhi
Ahmad al-Dukhi al-Dusari () (s. 25. lokakuuta 1976) on saudiarabialainen jalkapalloilija, joka pelasi puolustajana.
Al-Dukhi oli al-Hilal-joukkueessa, kun se voitti AFC Club Championshipin sekä AFC Super Cupin vuonna 2000. Tämän jälkeen hän siirtyi al-Ittihadiin ja auttoi joukkueen AFC Champions Leaguen voittoon vuonna 2005.
Al-Dukhi pelasi myös Saudi-Arabian jalkapallomaajoukkueessa ja kuului miehistöön Saksan MM-kilpailuissa 2006, jossa hän pelasi Saudi-Arabian kaikissa kolmessa ottelussa.
International Evangelical Church in Finland
International Evangelical Church in Finland (IEC, "Kansainvälinen evankelinen kirkko Suomessa") on Suomessa toimiva kansainvälinen ja tunnustustenvälinen ekumeeninen kirkko. Se toimii läheisessä yhteistyössä Suomen evankelis-luterilaisen kirkon ja Evangelical Lutheran Church in American kanssa. Kirkko aloitti toimintansa vuonna 1975 ja on rekisteröity yhdistykseksi 1984. Jäseniä on n. 450 (2007).
International Evangelical Church on Suomen ekumeenisen neuvoston jäsenkirkko. IEC on siis itsenäinen kirkko, vaikka oikeudellisesti se on rekisteröity yhdistys.
IEC:lla on useita kokoontuvia seurakuntia pääkaupunkiseudulla. Seurakunnalla on kolme pastoria ja diakoniatyöntekijä. IEC:lla on laajaa sosiaalista työtä ja se auttaa maahanmuuttajia integroitumaan yhteiskuntaan. IEC tekee myös lähetystyötä muiden uskontojen edustajien parissa.
Mabruk Zayid
Mabruk Zayid (, s. 11. helmikuuta 1979) on saudiarabialainen jalkapalloilija, joka pelasi maalivahtina ja edusti pitkään al-Ittihad-joukkuetta. Hän pelasi Saudi-Arabian maajoukkueessa ja oli joukkueensa pelaava maalivahti Saksan MM-kilpailuissa 2006.
Ilkka Uusitalo
Ilkka Uusitalo (s. 26. tammikuuta 1949, Kälviä) on eläkkeellä oleva suomalainen EU-diplomaatti, joka toimi 2009–2013 Euroopan komission ulkosuhdehallinnossa osastonjohtajana vastuualueenaan muun muassa Jordania, Libanon, Syyria, Egypti ja Palestiina. Vuodesta 2013 hän on toiminut Crisis Management Initiativen vanhempana asiantuntijana.. Aikaisemmin hän on johtanut komission edustustoa Bagdadissa, Irakissa, Sri Lankassa ja Pakistanissa. Hänen tehtäviinsä kuului Irakissa muun muassa EU:n 200:n miljoonan euron apupaketin koordinointi. Koulutukseltaan Uusitalo on valtiotieteen kandidaatti.
Uusitalo
Uusitalo on suomalainen sukunimi, joka on muun muassa seuraavilla henkilöillä:Uusitalo on myös Sasu Ripatin eli Vladislav Delayn käyttämä taiteilijanimi.
Vodjanoi
Vodjanoi () on slaavilaisen kansanperinteen miespuolinen veden henki, vetehinen. Vodjanoi voi esiintyä hyvin monenlaisissa hahmoissa. Hänen sanotaan asuvan vedenpyörteessä tai vedenalaisessa palatsissa, joka on täynnä uponneista laivoista peräisin olevia aarteita.
Vodjanoin sanotaan esiintyvän vanhan miehen hahmossa, jolla on vihertävä, lian peittämä parta. Hänen uskotaan aiheuttavan hukkumisia: hukkuneet hän vie veden alle palvelijoikseen. Kalastajilla on ollut tapana uhrata vodjanoille tupakkaa hyvän kalaonnen saadakseen. Vodjanoita voi lepytellä myös uhraamalla hänelle voita tai ensimmäisen saaliiksi saadun kalan. Vodjanoi on mylläreiden, mehiläistenkasvattajien ja kalastajien suojelushenki.
Vetehinen (taruolento)
Kumikana
Kumikana on erilaisissa humoristisissa yhteyksissä käytetty esine, joita myydään myös koiran leluiksi. Se liitetään usein slapstick-huumoriin.
Kumikanan alkuperä on epäselvä, mutta sen on väitetty olleen 1800-luvulla eläneen Joseph Grimaldi -nimisen pellen keksintö. Kumikana oli osa Grimaldin tekoruokaa, jota hän kantoi vaurauden osoituksena tehdäkseen pilaa yläluokasta (tuolloin ruoka ilmaisi sosiaalista statusta).
Toisen tarinan mukaan kumikana sai alkunsa Ranskan vallankumouksesta, kun sotilaat ripustivat kumikanan musketteihinsa jonkinlaisena onnenkaluna.
VCO
VCO eli jänniteohjattu oskillaattori () on oskillaattori, jonka värähtelytaajuutta voidaan säätää jännitteen avulla. Jänniteohjattuja oskillaattoreita käytetään radiotekniikassa, vaihelukituissa silmukoissa, äänikorteissa ja syntetisaattoreissa. Tavallinen tapa toteuttaa VCO on käyttää kapasitanssidiodia oskillaattorin resonanssipiirin osana. Joidenkin kideoskillaattorien taajuutta voidaan hienosäätää jännitteen avulla (VCXO).
Syntetisaattoreissa oskillaattorimoduuli tuottaa vaihtojännitettä, jonka taajuus voidaan asettaa ihmisen kuuloalueelle. Mikäli VCO:n ohjausjännitteeseen lisätään vaihtojännitekomponentti, esimerkiksi toisen oskillaattorin signaali, on kyseessä taajuusmodulaatio.
Syntetisaattorien oskillattoreissa yleisimmät aaltomuodot ovat pulssi- tai kanttiaalto (pulse / square wave), kolmioaalto (triangle wave), siniaalto (sine wave) sekä kohina (noise). Nämä yksinkertaiset aaltomuodot siniaaltoa lukuun ottamatta sisältävät korkeataajuuksisia harmonisia komponentteja, mikä mahdollistaa niiden monipuolisen muokkaamisen suotimilla. Oskillaattorin aaltomuotoa suodattamalla ja sekä taajuutta että amplitudia moduloimalla syntetisaattorilla voidaan luoda erikorkeuksisia, ajassa muuttuvia ääniä.
Tyypillisten audiosignaalilähteiksi tarkoitettujen oskillattorien lisäksi syntetisaattoreista löytyy useimmiten myös yksi tai useampi matalataajuusoskillaattori (LFO), jonka värähtelytaajuus on yleensä paljon matalampi (alin taajuus on tyypillisesti alle yhden hertsin). Tätä käytetään perinteisesti modulaatiolähteenä, jolloin voidaan rakentaa esimerkiksi edestakaisin nousevia ja laskevia ääniä tai ohjata vaikkapa suodinta syklisesti.
Helbreath
Helbreath on MMORPG-peli, jonka on tehnyt korealainen Siementech yhtiö. Helbreathista tuli alun perin vain korealainen versio, mutta pian siitä ilmestyi myös kansainvälinen versio. Pelillä on virallisia palvelimia, joilla pelaaminen on nykyisin ilmaista. Pelaajat ovat perustaneet useita epävirallisia palvelimia, joista mm. "SuomiHB" oli aikoinaan suosittu epävirallinen palvelin pohjoismaalaisten keskuudessa.
Uudet pelaajat ovat aluksi puolueettomia siviileitä, joita suurempitasoiset pelaajat eivät voi tappaa. Tasolla 19 pelaaja voi valita liittyykö hän Aresden- tai Elvine-liittoumaan. Aresdenin ja Elvinen pelaajat voivat hyökätä toistensa kaupunkeihin ja täten "raidata" toisiaan. Vihollisten tappamisesta saa Enemy Killejä (EK), joilla voi lunastaa City Hallista kirjavia, kunnioitettuja Hero-esineitä. Toisinaan pelissä järjestetään otteluita, joissa pelaajat ottavat mittaa toisistaan.
Joka kerta kun pelaaja saavuttaa uuden tason, hän saa 3 taitopistettä, joilla hän voi korottaa taitojaan, joita ovat strength, vitality, intelligence, charisma, dexterity ja magic.
Sami al-Jabir
Sami al-Jabir (, s. 11. joulukuuta 1972, Riad) on saudiarabialainen entinen jalkapalloilija. Hän pelasi kärkihyökkääjänä ja edusti suurimman osan urastaan al-Hilalia.
Al-Jabir edusti maataan neljissä MM-kisoissa: 1994, 1998, 2002 ja 2006. Tehtyään 1998 kisoissa maalin Etelä-Afrikkaa vastaan, hänestä tuli ensimmäinen aasialainen, joka on tehnyt maalin kahdessa peräkkäisessä MM-lopputurnauksessa.
Al-Jabirin ensimmäinen maaottelu oli 11. syyskuuta 1992 Syyriaa vastaan. Al-Jabir pelasi kaikkiaan 163 maaottelua, joissa teki 44 maalia.
Vuonna 2000 al-Jabir pelasi lainassa al-Hilalilta viisi kuukautta Englannin Valioliigan Wolverhamptonissa. Tällöin hänestä tuli ensimmäinen Englannin liigassa pelannut saudiarabialainen.
Alf Ross
Alf Niels Christian Ross (10. kesäkuuta 1899 Kööpenhamina – 17. elokuuta 1979 Virum) oli tanskalainen oikeustieteilijä ja oikeusteoreetikko. Hän tuli tunnetuksi osallisuudestaan skandinaavisen realismin koulukunnan edustajana ja oikeuspositivistina.
Ross suoritti oikeustieteellisen perustutkinnon Tanskassa 1922. Tämän jälkeen Ross opiskeli melkein kolme vuotta ulkomailla Ranskassa, Itävallassa ja Englannissa. Näinä vuosina hänen mielenkiintonsa oikeusfilosofiaa kohtaan heräsi. Wienissä hän osallistui Hans Kelsenin pitämiin seminaareihin, joiden opillisena tuloksena oli Rossin ensimmäinen teos "Theorie der Rechsquellen". Teos valmistui vuonna 1926 ja on omistettu Kelsenille. Kohdattuaan vastustusta kotiyliopistossaan Kööpenhaminassa hän matkusti Uppsalaan, missä hän opiskeli filosofiaa Axel Hägerströmin johdolla. Hän suoritti filosofian kandidaatin ja lisensiaatin tutkinnot ennätysajassa ja keväällä 1929 väitteli tohtoriksi Theorie der Rechtsquellen -teoksella.
Kööpenhaminan oikeustieteellisen tiedekunnan professori Rossista tuli 1938. Hän julkaisi lukuisia teoksia eri oikeudenalojen, erityisesti kansainvälisen oikeuden ja valtiosääntöoikeuden saralta. 
Ross toimi myös Euroopan ihmisoikeustuomioistuimen tuomarina 50- ja 60-lukujen vaihteessa.
Ross pyrki oikeusteoriassaan ratkaisemaan saman ongelma kuin Hans Kelsen: miten oikeus voi samaan aikaan olla sekä "olemista" että "pitämistä" (Rossin terminologiassa todellisuus ja sitovuus). Hän nimittää tätä ongelmaa oikeuden dualismiksi. Rossin käsityksen mukaan perinteiset oikeusteoreettiset koulukunnat, kuten 1800-luvun historiallinen koulukunta, käsitelainoppi ja uustomismi käsittelevät oikeutta yhtäältä todellisuuden ilmiönä, jota voidaan havainnoida ja toisaalta metafyysisenä ja apriorisena käsitteenä, sitovana normina.
Rossin lähtökohta on, että niin todellisuus kuin sitovuuskin kuuluvat oikeuteen, eikä niitä voi jättää pois oikeuden teoreettisesta tarkastelusta. Hän näkee problematiikan koskien ihmisten mentaalisia tiloja ja näkee koko asettelun näin psykofyysisenä ongelmana. Oikeutta todellisuuden ilmiönä, jota ilmentää oikeudenkäyttöön liittyvä tosiasiallinen pakko eli sanktion uhka, vastaa ihmisen itsekäs käyttäytymisasenne. Oikeusnormien sitovuutta vastaa puolestaan ihmisen epäitsekäs käyttäytymisasenne eli lainkuuliaisuus. Rossille itsekäs ja epäitsekäs käyttäytymisasenne eivät ole ristiriidassa keskenään vaan päinvastoin edellyttävät ja ylläpitävät toisiaan. Oikeuden voimassaolon perusta on siis viime kädessä ihmisten käyttäytymisasenteissa.
Chris Farley
Christopher Crosby "Chris" Farley (s. 15. kesäkuuta 1964, Madison – k. 18. joulukuuta 1997, Chicago) oli yhdysvaltalainen näyttelijä ja koomikko, joka tunnetaan erityisesti roolistaan "Saturday Night Live" -sketsishow'ssa. Farley kuoli vuonna 1997 kokaiinin ja morfiinin yliannostukseen.
Bratislavan alue
Bratislavan alue () on yksi Slovakian hallinnollisista alueista. Se sijaitsee maan lounaisosassa ja rajautuu Trnavan alueeseen, Itävallan Burgenlandin ja Ala-Itävallan osavaltioihin sekä Unkariin. Sen pääkaupunki on Bratislava. Alueella on arviolta 641 892 asukasta (vuonna 2016) ja sen pinta-ala on 2 053 neliökilometriä.
Bratislavan alue jakautuu kahdeksaan piiriin ("okresy"):
Alueella on 73 kuntaa, joista seuraavat 7 ovat kaupunkeja:
Bettina
Bettina on varsinkin saksankielisissä maissa yleinen naisen etunimi.
Suomessa nimi on yleistynyt 1900-luvun lopulla. Väestörekisterikeskuksen mukaan Bettina-nimi on vuoden 2009 loppuun mennessä annettu noin 820 henkilölle.
Bettina on alkuaan italialainen nimi. Se on muodostettu Elisabettina-nimestä, joka on puolestaan muunnos Elisabetista. Kantanimenä on heprealainen Elīšeba, jonka merkitys on ’Jumala on valani’.
Bettina lisättiin suomenruotsalaiseen nimipäiväkalenteriin vuonna 2005. Bettinan päivä on 19. marraskuuta, jolloin vietetään myös Elisabetin nimipäivää. Sama päivä on Bettinan ja Elisabethin nimipäivä myös Saksassa.
Edeltraud
Edeltraud on saksankielisissä maissa tavattu naisten etunimi.
"Edeltraud" on muunnos nimestä "Adeltraud". Adeltraud vastaa muinaisgermaanisia käsitteitä "adal" ja "trud", jotka merkitsevät vahvuutta ja voimaa.
Edeltraudin nimipäivä Saksassa on 23. kesäkuuta
Syyntakeettomuus
Syyntakeettomuus merkitsee kyvyttömyyttä ymmärtää syy-seuraussuhteita ja tekojen seurauksia. Mielentilatutkimuksen perusteella lääkäri antaa lausunnon, jossa hän ottaa kantaa siihen onko henkilö ollut teon aikana syyntakeinen (täydessä ymmärryksessä), alentuneesti syyntakeinen (täyttä ymmärrystä vailla) vai syyntakeeton (ymmärrystä vailla).
Rikoksen tekijä on syyntakeeton, jos hän ei tekohetkellä kykene mielisairauden, syvän vajaamielisyyden taikka vakavan mielenterveyden tai tajunnan häiriön vuoksi ymmärtämään tekonsa tosiasiallista luonnetta tai oikeudenvastaisuutta taikka hänen kykynsä säädellä käyttäytymistään on sellaisesta syystä ratkaisevasti heikentynyt.
Arkikielessä syyntakeettomuus usein merkitsee samaa kuin kyvyttömyys ottaa vastuuta teoistaan ja niiden seurauksista. Jos tuomioistuin jättää rikoksesta syytetyn mielentilan vuoksi rangaistukseen tuomitsematta, tuomioistuin voi saattaa kysymyksen hänen psykiatrisen sairaanhoidon tarpeestaan Terveyden ja hyvinvoinnin laitoksen selvitettäväksi. Tuomioistuin voi samalla määrätä hänet säilytettäväksi vankilassa, kunnes Terveyden ja hyvinvoinnin laitoksen päätös on annettu. Terveyden ja hyvinvoinnin laitoksen tulee tarpeen tullen määrätä syytetty hoitoon hänen tahdostaan riippumatta.
Mechthild
Mechthild on naisen etunimi. Se on tunnettu saksankielisissä maissa.
Mechthild on muunnos nimestä Mathilde.
Ska-P
Ska-P on vuonna 1994 perustettu espanjalainen ska punk -yhtye, joka laulaa espanjaksi. Yhtyettä voi kutsua poliittiseksi, sillä sanoituksiltaan se on äärivasemmistolainen, lähes anarkistinen. Ska-P on yksi Espanjan ja koko Euroopan suosituimpia SkaPunk-yhtyeitä.
Vuonna 2005 yhtye ilmoitti jäävänsä toistaiseksi tauolle yhtyeen sisäisten erimielisyyksien vuoksi.
Lokakuussa 2007 yhtyeen kotisivuilla ilmoitettiin että yhtye palaa esiintymislavoille, seuraavana vuonna he julkaisivat "Lagrimas Y Gozos" studioalbumin. Albumilta julkaistiin single "Crimen Sollicitationis", jossa kritisoitiin voimakkaasti katolista kirkkoa, johtuen Espanjassa tapahtuneista lapsiraiskauksista, johon syyllisiä ovat olleet katoliset kirkkoherrat. Media ei näistä tapauksista puhunut kovin kauan, ja yhtye uskookin katolisen kirkon "sulkeneen suut" tiedotusvälineiltä, jotta sen maine ei tahraantuisi. Kappaleesta on myös tehty musiikkivideo.
Kurki (täsmennyssivu)
Kurki voi tarkoittaa ainakin seuraavia asioita:
Kurki-sana on seuraavissa tavallisissa yhdyssanoissa:
Kovenantti
Kovenantti on luottosopimukseen otettava erityisehto, joka korvaa vakuuden. 
Kovenanttia kutsutaan myös sopimusvakuudeksi.
Kovenantti voi koskea esimerkiksi luotonsaajan omavaraisuusastetta tai muuta rahoitusrakennetta. Asetetun ehdon rikkoutuessa on luotonantajalla oikeus esimerkiksi korottaa luoton korkomarginaalia tai jopa irtisanoa luotto.
Kovenantteja käytetään tavallisimmin kansainvälisessä luottokaupassa. Kovenanttien käyttö perustuu vastaavaan tarpeeseen kuin vakuuksien: luotonantaja haluaa pienentää luoton takaisinmaksuun liittyvää riskiään. Riskin pienentäminen toteutetaan pyrkimällä varmistamaan luotonsaajan maksukyky tulevaisuudessakin puuttumalla jonkin verran velallisen toimintaan. Kovenantteihin ei liity vakuuksille tyypillisiä etu- ja erioikeuksia.
Kovenanttien avulla turvataan ensinnäkin velallisen liiketoiminnan pysyminen terveenä eli estetään maksukyvyttömyyden ajankohtaistuminen. Toisaalta niillä turvataan velkojan mahdollisuus saada hyvissä ajoin tietoja velallisen taloudelliseen asemaan vaikuttavista riskeistä. Kolmanneksi kovenantti voi turvata velkojan asemaa velallisen maksukyvyttömyystilanteessa esimerkiksi kieltämällä velallista antamasta vakuuksia muille velkojille (nk. "negative pledge"-sitoumus).
Kovenanttien käyttö kansainvälisessä kaupassa johtuu velkojien yhdenvertaisuudesta ja käytännön syistä: rajat ylittävään luotonantoon liittyy useita käytännön hankaluuksia. Toisaalta vakuuksia ei ehkä voida pyytääkään, jos luotonhakija on merkittävämpi toimija kuin luotonantaja.
Jonava
Jonava () on kaupunki Liettuan keskiosassa noin 30 kilometrin päässä Kaunasista. Sen väkiluku oli 30 224 vuonna 2012 ja se sai kaupunginoikeudet 1864. Kaupunki mainitaan kirjallisissa lähteissä ensimmäisen kerran 1740.
Kaakkurin koulu
Kaakkurin koulu on perusasteen 1.—9. luokkien oppilaitos Oulussa Kaakkurin kaupunginosassa. Koulu on aloittanut toimintansa syksyllä 2004 ja se on Kaakkurin suuralueen keskuskoulu. Entinen Kaakkurin sivukoulu nimettiin uudelleen Sarasuon kouluksi 1. elokuuta 2002 Kaakkurin koulun nimen siirtyessä uudelle keskuskoululle. Noin 900 oppilaan koulussa rehtorina toimii Outi Ervasti.
Koulu sijaitsee Kaakkurin kaupunginosan keskuksessa, Oulunlahdentien ja Kaakkurin ostoskeskuksen läheisyydessä. Koulun pihalla on kellotorni, jossa on taiteilija Jaakko Niemelän neonvalotaideteos "Counting numbers". Taideteos on paljastettu samana vuonna kuin koulu aloitti toimintansa.
Koulu on samassa rakennuksessa Kaakonpojan päiväkodin kanssa. Koulun vieressä ovat kirkko, nuorisotalo ja terveysasema.
Liv Kristine
Liv Kristine Espenæs Krull (s. 14. helmikuuta 1976, Stavanger) on norjalainen laulaja. Hän lauloi vuosina 1994-2003 Theatre of Tragedy -yhtyeessä. 2003 Liv Kristine irtisanottiin yhtyeestä. Samana vuonna hän perusti Atrocity-yhtyeen jäsenten kanssa uuden yhtyeen, Leaves' Eyes. Liv Kristine on julkaissut myös useita sooloalbumeja.
Liv Kristine aloitti Theatre of Tragedyssä taustalaulajana mutta pian hän ja Raymond István Rohonyi toimivat päälaulajina. Vuonna 2003 Liv Kristine erotettiin yhtyeestä ja hän perusti Leaves' Eyes -yhtyeen. Yhtye sai nimekseen Leaves' Eyes, koska Liv halusi uuden yhtyeensä nimen sisältävän hänen oman nimensä (Leaves ja Liv lausutaan pitkälti samalla tavalla). Sana leaves (engl. lehdet) on myös luontoon liittyvä sana ja se sopi Liville, sillä luonto on aina ollut hänen suurin inspiraationlähteensä.
3.7.2003 Liv meni naimisiin Atrocity-yhtyeen laulajan Alexander Krullin kanssa ja saman vuoden joulukuussa synnytti pojan, Leon Alexanderin. Liv ja hänen aviomiehensä ovat kasvissyöjiä. Livin nuorempi sisko, Carmen Elise Espenæs, laulaa yhtyeessä Midnattsol.
Kristine on vieraillut Atrocityn, Heavenwoodin, Weltenbrandin, Das Ichin, Geniuksen, Immortal Ritesin, Hortus Animaen, Cradle of Filthin, Delainin, Umbra et Imagon, ja Beto Vazquez's Infinityn äänitteillä.
Kaakkurin suuralue
Kaakkurin suuralue on yksi Oulun kaupungin 23 suuralueesta. Suuralue sijaitsee keskustan eteläpuolella valtatie 4:n ja Pohjanmaan radan läheisyydessä. Suuralueella asuu noin 12 000 asukasta, ja siellä on yhteensä 953 työpaikkaa. Joukkoliikenne linjat: 1,2,2N,3,8,9,9B,50,51,52,53,57.
OFC Nations Cup
OFC Nations Cup on Oseanian maanosaliitto Oceania Football Confederationin jäsenmaiden käymä jalkapallokilpailu. Vuodesta 2004 lähtien kilpailu on järjestetty joka neljäs vuosi.
Kaakkuri (täsmennyssivu)
Kaakkuri tarkoittaa seuraavia asioita:
Järvelä
Järvelä on Kärkölän kunnan kuntakeskus ja selvästi suurin taajama. Taajamassa asui vuoden 2014 lopulla noin 2 800 asukasta.
Taajama sijaitsee Lahden ja Riihimäen välisen rautatien varrella ja maanteitse kantatien 54 ja seututien 295 risteyksessä. Kaikki Lahti–Riihimäki-välin taajamajunat pysähtyvät Järvelän rautatieasemalla.
Alueella on asutuksen lisäksi paljon erilaisia yrityksiä, kuten ruokakauppoja, huoltoasema, rautakauppa, apteekki, Alko, ravintoloita, elokuvateatteri Järvelän Kino, posti, pankki ja autokorjaamoita. Järvelässä toimivia kunnallisia palveluja ovat muun muassa peruskoulu, kirjasto, päiväkoti, nuorisotila, terveysasema ja uimahalli. Järvelässä toimineen Kärkölän lukion toiminta loppui vuonna 2015 pienen opiskelijamäärän takia.
10,000 Days
10,000 Days on Toolin neljäs studioalbumi, joka julkaistiin 2. toukokuuta 2006. Albumilla yhtye löi lopullisesti itsensä läpi musiikin valtavirrassa. Kappaleet "Vicarious" ja "The Pot" julkaistiin singleinä, joista jälkimmäinen nousi Yhdysvaltojen Billboard-listalla ykköseksi.
27. maaliskuuta 2006 Billboard-verkkosivusto julkaisi artikkelin "10,000 Daysista", missä kerrottiin "Vicariousin" tulevan olemaan ensimmäinen singlejulkaisu albumilta. Kappale julkaistiin radiosoittoon virallisesti 17. huhtikuuta. Kappaleen musiikkivideon ensi-iltaa oli alustavasti suunniteltu kesäkuulle, mutta sitä ei ole vieläkään julkaistu lukuun ottamatta singlejulkaisua.
Vainio
Vainio tai Wainio on suomalainen sukunimi, joka on muun muassa seuraavilla henkilöillä:
Santamäki
Santamäki voi tarkoittaa seuraavia maantieteellisiä kohteita:Suomen rataverkolla on aiemmin ollut useita Santamäki-nimisiä linjavaihteita.
Santamäki (Kempele)
Santamäki on asutusalue Kempeleessä.
Nimensä alue on saanut vanhasta hiekanottopaikasta, joka nykyisin toimii Oulun seudun ammattiopiston Kempeleen yksikön ajoharjoitteluratana. Santamäen alue rajoittuu pohjoisessa Ollilaan ja Kirkonseutuun, idässä Ollakkaan, etelässä Niittyrantaan ja lännessä Sarkkirantaan.
Santamäen alue on pääasiassa omakoti- ja rivitaloja käsittävä lähiötyylinen asutusalue, jonka rakentaminen on alkanut 1970-luvulla. Alueelle ollaan rakentamassa lähivuosien aikana kerrostaloja.
Alueella sijaitsee peruskoulu, jonka yhteydessä nykyään on myös päiväkoti. Koulurakennus avattiin vuonna 1989. Alun perin uuden koulun sijoituspaikkoja olivat muun muassa keskustaajamassa sijainnut jo edesmennyt urheilukenttä, ja Ristisuon alue.
Trenčínin alue
Trenčínin alue ("Trenčiansky kraj") on hallinnollinen alue Slovakian länsiosassa. Alueen hallinnollinen keskus on Trenčín ja toinen tärkeä kaupunki on Prievidza. Alueen pinta-ala on 4 501 km² ja asukasluku oli 594 328 vuonna 2011.
Aluetta ympäröivät Trnavan, Nitran ja Žilinan alueet sekä Tšekki.
Trenčínin alue jakautuu yhdeksään piiriin (okresky):
Come Clarity
Come Clarity on In Flamesin kahdeksas studioalbumi, joka julkaistiin 3. helmikuuta 2006. Yhdysvalloissa se julkaistiin 7. helmikuuta 2006. Albumi nousi Suomessa virallisen albumilistan ensimmäiselle sijalle.
Levyllä vierailee myös ruotsalainen laulajatar Lisa Miskovsky, joka laulaa kappaleessa ”Dead End”. Peter Iwersin haastattelun mukaan levyn nimen piti olla "Crawl Through Knives". Yhtye päätti kuitenkin, että "Come Clarity" olisi parempi. Kappale ”Take This Life” on myös yhtenä pelattavana kappaleena "" -videopelissä.
Lucca
Lucca on kaupunki Serchiojoen rannalla Toscanassa Italian luoteisosassa. Kaupunki on Luccan maakunnan pääkaupunki. Vuosisatojen ajan se oli itsenäinen kaupunkivaltio, aluksi Luccan tasavalta ja 1800-luvulla Luccan herttuakunta. Kaupungissa on noin 90 000 asukasta.
Lucca on etruskien perustama. Rooman valtakunnan osaksi kaupunki tuli vuonna 180 eaa. Kaupungin nykyinen keskusta noudattaa roomalaisajalta periytyvää asemakaavaa.
Italiaan muodostui 1100-luvulla useita tasavaltoja. Niiden piti pystyä säilyttämään itsenäisyytensä toisia kaupunkeja vastaan. Menestyksekkäimmät niistä olivat Venetsia ja Firenze (tasavaltana vain lyhyen aikaa), mutta myös Siena, Pisa, Genova ja Lucca olivat itsenäisiä tasavaltoja ainakin jonkin aikaa, ja joutuivat sitten alistumaan ruhtinaiden valtaan. Lucca säilyi itsenäisenä tasavaltana vuodesta 1160 Napoleonin valtaukseen 1805 saakka, vaikka se ei ollut kovin suuri kaupunki. Lucca on sisämaakaupunki, mutta sen satamana toimi lähellä oleva Viareggio. Suurin osa vanhan Luccan rakennuksista on tasavallan ajalta. Huomattavimpia näistä ovat alkuperäinen kaupungin muuri, soikion muotoinen tori "Piazza dell'Anfiteatro", Ducen palatsi "Palazzo Ducale" ja San Martinon kirkko.
Napoleonin valtakausi kesti Italiassa kymmenisen vuotta, ja se päättyi Wienin kongressiin 1815. Siellä päätettiin antaa Lucca Bourbon-suvun parmalaiselle haaralle, josta se vuonna 1847 joutui osaksi Toscanan valtiota.
Kaupungin kasvaessa sitä ympäröineet muurit säilyivät vahingoittumattomina. Muurien menettyä sotilaallisen merkityksensä niistä tuli vanhaakaupunkia ympäröivä kävelykatu, vaikkakin niitä käytettiin 1900-luvulla useiden vuosien ajan autokilpailuihin. Muurit ovat yhä edelleen ehjät ja jokainen neljästä pääsivustasta on eri puulajin reunustama.
Luccassa on useita koristeellisia basilikatyyppisiä kirkkoja, joista vanhimmat on rakennettu 700-luvulla. Kirkoissa on tyypillisesti holvatut julkisivut ja kellotornit. Tällaisista romaanisista kirkoista kuuluisin on "Duomo di San Martino", vaikkakin se on kokonaan rakennettu uudelleen 1400-luvulla. Kirkossa on puinen veistos "Volto Santo", joka kuvaa Kristuksen kasvoja.
"San Michele in Foro" -kirkko sijaitsee Piazza San Michelellä ja se on Luccan kuuluisin kirkko. Kerrotaan, että rakentajien rahat eivät riittäneet julkisivun tekemiseen saman tasoiseksi kuin kirkon sisäosat. Julkisivun marmoriset pilasterit ovat kaikki erilaisia. Julkisivun huipulla on arkkienkeli Mikaelin suuri patsas.
"Guinigi-torni" (Torre Guinigi) on yksi Luccan 1300-luvun torneista. 130 porrasta johtaa sen huipulle, josta on upeat näkymät Luccaan. Via Guinigi on hyvin säilynyt keskiaikainen katu. Guinigi-tornin tunnistaa kaukaakin, koska sen päällä kasvaa suuri tammi.
Oopperasäveltäjä Giacomo Puccini syntyi Luccassa vuonna 1858. Hänen synnyinkotinsa on nykyään museona ja hänen muistopatsaansa on Piazza della Cittadella -aukiolla. Kesäisin järjestetään Puccini Festival lähistön Torre del Lago -teatterissa.
Luccaan on hyvät bussi- ja junayhteydet Firenzestä ja Pisasta. Junayhteys on Firenze-Viareggio-rataosaa pitkin.
Oulun seudun ammattiopisto
Oulun seudun ammattiopisto (OSAO) on Oulun seudulla toimiva monialainen ammattiopisto, jossa opiskelee 8500 nuorta ja aikuista. OSAO:n 12 koulutusyksikköä sijaitsevat Kempeleessä, Limingassa, Oulussa, Muhoksella, Pudasjärvellä ja Taivalkoskella. OSAO:ssa voi suorittaa 34 eri ammatillista perustutkintoa ja koulutusohjelmia on 66, joiden rinnalla on mahdollista tehdä myös lukio-opintoja. Ammatillinen tutkinto antaa hakukelpoisuuden korkeakouluopintoihin.
OSAO:ssa voi opiskella seitsemää koulutusalaa:
kulttuuriala, 
luonnontieteiden ala,
luonnonvara- ja ympäristöala, 
matkailu-, ravitsemis- ja talousala, 
sosiaali-, terveys- ja liikunta-ala, 
tekniikan ja liikenteen ala, 
ja yhteiskuntatieteiden, liiketalouden ja hallinnon ala.
OSAO järjestää myös oppisopimuskoulutusta sekä ammatillisiin perustutkintoihin ja ammatti- ja erikoisammattitutkintoihin valmistavaa koulutusta. OSAO:ssa on 900 työntekijää. Oulun seudun ammattiopisto on osa Oulun seudun koulutuskuntayhtymää (OSEKK). Myllytullin yksikössä 10. lokakuuta 2013 16-vuotias koulussa opiskeleva miespuolinen opiskelija puukotti kolmea naispuolista opiskelijaa sekä koulun vahtimestaria.
Mother Goose
Mother Goose on helsinkiläis-porvoolainen 1980-luvun lopussa perustettu vaihtoehtorockia soittava yhtye, joka on julkaissut levyjä useille levy-yhtiöille mm. brittiläisille Blast First ja Seriously Groovy Music -yhtiöille. Suomessa julkaisijoina ovat toimineet mm. Verdura, If Society, Lamplite Ltd ja Temporary Music.
Bartosz Bosacki
Bartosz Bosacki (s. 20. joulukuuta 1975 Poznań) on puolalainen jalkapalloilija, jonka nykyinen seura on Lech Poznań. Pelipaikaltaan hän on puolustaja.
Bosackin ensiesiintyminen Lech Poznańin riveissä tapahtui huhtikuussa 1995 ja hän voitti Puolan Super Cupin sekä Lechin että Amica Wronkin seurassa. Kausina 2004-2006 hän pelasi FC Nürnbergissä.
Puolan jalkapallomaajoukkueen valmentaja Paweł Janas valitsi Bosackin joukkueeseen Saksan MM-kisoihin 2006, kun FK Moskovassa pelannut Damian Gorawski estyi pelaamasta. Bosacki pelasi ensimmäisen maaottelunsa 10. heinäkuuta 2002 Färsaaria vastaan. Hän on pelannut 13 maaottelua, joissa on tehnyt kaksi maalia .
Tietojen palautus
Tietojen palautuksella tarkoitetaan toimenpidettä, jossa kiintolevyltä, muistikortilta, nauhalta, levykkeeltä tai muulta vastaavalta tallennusmedialta palautetaan teknisesti tiedostoja tai tietoa.
Kiintolevyn tietojen palautus tapahtuu puhdastilassa, joissa erilaiset luokitukset määräävät tilan puhtauden. Kiintolevyn tietojen palautukseen soveltuvat puhdastilat ovat vähintään puhdastilaluokkaa Class M 3.5, jolloin kuutiojalassa ilmaa on maksimissaan 100 partikkelia (koko >0,5µm). Puhdastila on ylipaineistettu ympäristöönsä nähden. Ilmastoinnin ja suodattimien avulla pyritään ylipaineistamaan tila mahdollisimman laminaarisesti. Normaalisti tietojen palautus tehdään korjaamalla kiintolevyn piirilevy, moottori tai lukupää.
Aalto (täsmennyssivu)
Aalto tarkoittaa seuraavia:
Raamattuluokka
Raamattuluokka on vanhoillislestadiolaisten käyttämä nimitys raamattupiiristä. Kyseessä on tilaisuus jossa perehdytään Raamattuun yhdessä keskustellen useimmiten tilaisuuden vetäjän tai alustajan johdolla. Tilaisuuden vetäjänä toimii yleensä maallikko. Raamattuluokka on vanhoillislestadiolaisuuden yksi keskeisimmistä nuorisotyön muodoista. Nimitys otettiin vanhoillislestadiolaisuudessa käyttöön 1970 luvun alussa siihen asti käytetyn raamattupiirin sijaan. 
Raamattuluokka on useimmiten viikoittainen tapahtuma, joka pidetään jonkun seurakunnan jäsenen kotona tai rauhanyhdistyksen tiloissa. Raamattuluokka on tarkoitettu 9–15-vuotiaille.
Raamattuluokassa käsitellään kristinuskoa.
Rautavaara (täsmennyssivu)
Rautavaara tarkoittaa seuraavaa:Muodossa Rautawaara:
Metelin seisake
Metelin seisake () oli Suomen rataverkolla rataosalla Oulu–Kontiomäki Paltamon kunnan Metelin kylässä sijainnut rautatien seisake. Vain muutaman kilometrin Paltamon rautatieaseman itäpuolella sijainnut seisake oli toiminnassa vuosina 1926–1986, ja se lopetettiin lättähattuliikenteen päättyessä. Se on toiminut myös nimellä Kiehimä, kun Oulun ja Kontiomäen välistä rataa rakennettiin. Nimeksi tuli Meteli, kun rata valmistui ja joen toisella puolella sijainnut Kiehimä sai nimekseen Paltamo. Aluperäinen asemarakennus on sittemmin purettu, mutta kaksi asuinrakennusta ovat yhä pystyssä.
Metelin seisake muistetaan valtatien 22 risteyksessä sijainneesta tienviitasta "Meteli, seis." Nykyisin sen paikalla on viitta Metelinniemeen. Seisakkeen tienviitan mukaan on nimetty hauskoja suomalaisia paikannimiä käsittelevä Tapio Heikkilän valokuvateos "Meteli seis" sekä paltamolainen taideyhdistys Meteli Seis. ry.
Etymologisesti metelin on katsottu tarkoittavan paitsi kovaa ääntä myös jatuli-jättiläisiä. Venäjän sana "метель" tarkoittaa lumipyryä.
Porin Lyseo
Porin Lyseo on Porin ja samalla myös koko maakunnan vanhimpia kouluja, perustettu vuonna 1879. Toimintaa edelsi vuonna 1640 perustettu Porin triviaalikoulu. Koulu sijaitsee kaupungin keskustassa. Samassa rakennuksessa toimivat Porin Lyseon yläkoulun lisäksi Porin Lyseon lukio ja Porin aikuislukio. Koulu käsittää kokonaisen korttelin ja samassa korttelissa on myös Kallelan koulu. Rakennuksen vanhin osa on vuodelta 1895, taideainesiipi ja liikuntasali 1995, uusi ruokala valmistui 1998 ja keskimmäinen osa saneerattiin 2000. Koulu on mukana Comenius-projektissa. Yläkoulussa toimivat erityiset yrittäjyyspainotteiset luokat. Yrittäjyyspainotteiselle luokalle haetaan erikseen ja hakijoille pidetään haastattelu, jonka perusteella valinta suoritetaan. Luokka on muuten samanlainen kuin muut, mutta sillä on kaksi yrittäjyysaiheista viikkotuntia enemmän. Koulun lukio oli v. 1975–1977 nimeltään Teljän lukio.
"Porin Lyseon Seniorit ry" on vuodesta 1989 lähtien valinnut "Vuoden lyseolaisen". Kunnianosoitus myönnetään ansioituneelle koulun entiselle oppilaalle.
Tipasa
Tipasa ( "Tibaza") on rannikkokaupunki Algeriassa. Se on Tipasan maakunnan pääkaupunki. Nykyinen Tipasan kaupunki on perustettu vuonna 1857 ja se on kuuluisa kauniista sijainnistaan ja hiekkarannoistaan.
Tipasan arkeologinen alue valittiin vuonna 1982 UNESCOn maailmanperintöluetteloon.
Foinikialaiset perustivat Tipasan ja keisari Claudius teki siitä roomalaisen armeijasiirtokunnan. Roomalainen kaupunki rakennettiin kolmelle kukkulalle. Suurin osa asuintaloista, joista ei ole jäänyt mitään jäljellä, sijaitsivat keskimmäisellä kukkulalla. Läntiselle kukkulalle on jäänyt kuitenkin kahden basilikan ja itäiselle kukkulalle muun muassa basilikan, kylpylän ja amfiteatterin rauniot. Suojavallista on myös selvät jäänteet ja itäisen kukkulan juurella on muinaisen sataman rauniot. Basilikoja ympäröivät hautausmaat, jotka ovat täynnä kivestä tehtyjä mosaiikkikoristuksilla päällystettyjä ruumisarkkuja.
Kristinusko levisi alueelle varhain, tosin vasta 300-luvulla sattuneen Salsan marttyyrikuoleman jälkeen. Vandaalikuningas Hunerik lähetti Tipasaan vuonna 484 areiolaisen piispan, minkä seurauksena suurin osa asukkaista pakeni Espanjaan. Monia alueelle jääneitä vainottiin julmasti. Pian tämän jälkeen kaupunki hävisi maailmankartalta.
Obersalzberg
Obersalzberg on Baijerissa Saksassa Alppien kätköissä sijaitseva alue, joka on lähellä Itävallan rajaa. Adolf Hitler osti alueelta vuonna 1933 talon, ja alueella sijaitseva Berchtesgadenin kaupunki oli toisen maailmansodan aikana natsihallinnon ”pääkallonpaikka”. Obersalzbergissä sijaitsi monien natsijohtajien loma-asuntoja. Liittoutuneiden keskuudessa kiersi huhu Obersalzbergissä sijaitsevasta ”suuresta alppilinnoituksesta”, jota kuitenkaan ei ollut olemassa. Yhdysvaltalaiset valtasivat Obersalzbergin toukokuussa 1945, ja alue joutui pahoin ryöstetyksi.
Aaltojuotos
Aaltojuotos on elektroniikkateollisuudessa käytetty nopea juotosmenetelmä, jolla komponentteja liitetään piirilevyyn. Sulaa tinaa pumpataan suulakkeen läpi ylöspäin siten, että siitä muodostuu yhtenäinen aalto, jonka yli juotettava piirilevy kuljetetaan. Menetelmä soveltuu läpipainettavien komponenttien ja liimalla kiinnitettyjen pintaliitoskomponenttien juottamiseen.
Aaltojuotosmenetelmällä saavutetaan suurempi nopeus kuin manuaalisella juottamisella. Nykyisin läpipainettavien komponenttien käyttö on harvinaista ja aaltojuotoksen sijaan käytetään pastajuotosmenetelmää (eng. reflow soldering), jolloin pintaliitoskomponentteja ei tarvitse erikseen liimata, vaan tahmea juotospasta pitää ne paikallaan uuniin asti.
Kallonporaus
Trepanaatio eli kallonporaus on kirurginen toimenpide, jossa pääkalloon porataan tai raaputetaan reikä. Trepanaatiota on harjoitettu vuosituhansia, mutta muinaisina aikoina Egyptissä, inkojen keskuudessa (400 eaa. lähtien) ynnä muualla sen tarkoitus oli päästää ulos päässä olevia ”pahoja henkiä”. Esimerkiksi migreenin ja epilepsian uskottiin olevan päässä olevien pahojen henkien aiheuttamia.
On löydetty hyvin vanhoja pääkalloja, joissa kalloon porattu reikä on kasvanut umpeen. Tästä on päätelty, että potilaista osa on elänyt pitkään trepanaation jälkeen. Useimmiten kallonporauksen jälkeen potilas kuitenkin kuoli nopeasti. Egyptissä parantumattomasti ja vaikeasti sairaat vietiin kallonporaajalle heidän kuolemansa nopeuttamiseksi. Kyseessä oli siis eräänlainen eutanasian esiaste.
Nykyisin kraniotomiaa, kallon rei'itystä, käytetään lääketieteessä aivojen tulehduksiin ja verenvuotoon.
Ruslan Rotan
Ruslan Petrovytš Rotan (, s. 29. lokakuuta 1981 Pultava) on ukrainalainen jalkapalloilija, joka on pelipaikaltaan keskikenttäpelaaja.
Rotan aloitti uransa FK Dnipro Dnipropetrovskin riveissä kaudella 1999–2000. Hän pelasi joukkueessa 105 ottelua tehden niissä 11 maalia. Rotan siirtyi Kiovan Dynamoon kesällä 2005.
Ukrainan maajoukkueessa Rotan on pelannut 22 ottelua, joissa hän on tehnyt kolme maalia (). Hän kuului maajoukkueeseen Saksan MM-kisoissa 2006 ja pelasi kolmessa Ukrainan viidestä ottelusta.
Teppo Lampela
Teppo (Johannes) Lampela (o.s. Tolonen) (s. 17. heinäkuuta 1969) MuM, laulunopettaja, on helsinkiläinen kontratenori, vuoden 2005 Lohjan tenoripäivien tenorikilpailun voittaja. Lampela on opiskellut laulua Marjut Hannulan johdolla. Hän on suorittanut laulussa Sibelius-akatemiassa baritonina C-kurssin, ja painotettuaan opiskelunsa kontratenorilauluun hän suoritti alttona laulun B-kurssin sekä A-kurssin (lauludiplomi), kaikki erinomaisin arvosanoin. Musiikin maisterin tutkintoon kuuluivat myös instrumenttiopettajan pedagogiset opinnot. Näiden opintojen lisäksi hän on hionut taitojaan mm. Andreas Schollin, Evelyn Tubbin, Michael Fieldsin, Kevin Smithin, Carl Høgsetin ja Oren Brownin johtamilla kursseilla.
Lampelaa kiehtovat erityisesti esimerkiksi Georg Friedrich Händelin oopperoiden sekä oratorioiden miehille kirjoitetut alttoroolit. Lisäksi hän esiintyy paljon pohjoissaksalaisen barokkimusiikin esittäjänä (säveltäjäniminä muiden muassa Dietrich Buxtehude, Franz Tunder, Heinrich Schütz) sekä laajalti Johann Sebastian Bachin musiikin parissa.